钦定古今图书集成/理学汇编/学行典/第152卷 > 左丘明
## 钦定古今图书集成/理学汇编/学行典/第152卷 > 左丘明

按《阙里志》：左丘明，楚左史倚相之后也。身为国史，躬
览载籍，必广记而备言之。受经于夫子，为《春秋传》。或
先《经》以始事，或后《经》以终义，或依《经》而辨理，或错《经》
以合义。旧史贵文，略不尽举，非圣人所修之要故也。
又采录前世穆王以来，下讫于鲁悼智伯之谋，无不
备载，以为《国语》。其文不主于经，故号曰《春秋外传》。云：
“宋封中都伯。”